stanford-oval/wikipedia huggingface dataset:
Luettelo Caymansaarten lentoasemista

Caymansaarten kartta.
Tämä on luettelo Caymansaarilla sijaitsevista lentokentistä jaoteltuna sijainnin mukaan.
| Sijainti> Siviilikentät | ICAO    > Siviilikentät | IATA  > Siviilikentät | Lentokentän nimi> Siviilikentät | Koordinaatit> Siviilikentät |
| --- | --- | --- | --- | --- |
| Cayman Brac | MWCB | CYB | Charles Kirkconnellin kansainvälinen lentoasema | 19°41′13″N, 79°52′58″W |
| George Town | MWCR | GCM | Owen Robertsin kansainvälinen lentoasema | 19°17′33″N, 81°21′33″W |
| Grand Cayman | MWCG [lähde? ] |  | Grand Caymanin lentoasema |  |
| Little Cayman | MWCL | LYB | Edward Boddenin lentoasema | 19°40′0″N, 80°5′0″W |
Aruba kesäolympialaisissa 2016

Aruba osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa sekä päättäjäisissä toimi purjehtija Nicole van der Velden.
Joukkue > Judo

Jayme Mata – miesten alle 66 kg
Joukkue > Purjehdus

Philipine van Aanholt – laser radial
Nicole van der Velden ja Thijs Visser – Nacra 17
Joukkue > Taekwondo

Monica Pimentel – naisten alle 49 kg
Joukkue > Uinti

Mikel Schreuders – miesten 200 m vapaauinti
Allyson Ponson – naisten 50 m vapaauinti
Autonovo

Autonovo Oy oli vuosina 1962–1992 toiminut Fiat ja Lancia-merkkisten autojen suomalainen maahantuontiliike. Liikkeen nimi oli mukaelma suomen kielen sanasta "auto" sekä italian kielen sanasta "nuovo", uusi.
Vuonna 1962 Keskusosuusliike Hankkija ja italialainen suuryhtiö Fiat solmivat yhteistyösopimuksen Fiat-autojen päämaahantuonnista, jota tarkoitusta varten perustettiin Autonovo Oy. Myyntiverkosto koostui Fiatin entisen pääedustajan Finlan piirimyyjäverkosta ja Hankkijan myyntikonttoreihin rakennetuista jälleenmyyntipisteistä. Fiatin lisäksi Autonovo toi maahan Fiatin lisenssituotteita, espanjalaista Seatia ja jugoslavialaista Zastavaa, sekä 1980-luvun loppuun asti myös Lanciaa.
Vuonna 1988 Noveran sekä Fiat Auto SpaN liiketoiminnan uudelleenjärjestelyjen seurauksena Fiatin maahantuonti siirtyi lyhyeksi aikaa Veholle ja edelleen 1992 Italkonille. Autonovo oli jo korvannut Fiatin Lancian tuonnilla ja myynnillä. Italkon tunnetaan nykyisin Delta Motor Group Oy:nä.
Autopale

| Autopale Oy |
| --- | --- |
Yritysmuoto:  Osakeyhtiö
Perustettu:  1967
Toimitusjohtaja:  Timo Jokinen
Puheenjohtaja:  Pentti Rossi
Kotipaikka:  Jyväskylä, Suomi
Toimiala:  autokauppa
Liikevaihto:  17,6 miljoonaa euroa (2008)
Liikevoitto:  -297 000 euroa (2008)
Henkilöstö:  44 (2007)
Infobox OKVirheellinen NIMI-arvo: 
Autopale oli vuosina 1967–2019 toiminut, autokauppaa harjoittanut yritys. Yrityksen päätoimipaikka oli Jyväskylä, mutta sen myymälöitä oli myös Jämsässä, Keuruulla ja Äänekoskella. Yhtiö oli Nissanin, Chryslerin, Dodgen, Hyundain ja Jeepin valtuutettu jälleenmyyjä Keski-Suomessa. Autopale oli Suomen toiseksi pitkäaikaisin Nissan-edustaja ja yksi maan suurimmista merkin kauppiaista. Hallituksen puheenjohtaja Pentti Rossi osti yhtiön vuonna 1987.  Vuonna 2008 yhtiön liikevaihto oli 17,6 miljoonaa euroa. Autopale lopetti toimintansa vuonna 2019, ja ennen lopettamistaan Autopale edusti myös Mitsubishiä.
Beinette

| Beinette |
| --- | --- |
 Umberto I:lle omistettu aukio
 vaakuna
Valtio:   Italia
Alue:  Piemonte
Maakunta:  Cuneo
Pinta-ala:  
 – Kokonaispinta-ala:  17,4 km²
Väkiluku:  3 640
Postinumero:  12 081
Infobox OKVirheellinen NIMI-arvo: 
Beinette on Luoteis-Italiassa, Piemonten hallinnollisella alueella Cuneon maakunnassa sijaitseva kunta. Kunnan asukasluku oli 3 460 vuonna 2017.
Bathysoma

| Bathysoma |
| --- | --- |

 Dania-vaihe  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Kiiltolahnakalat Lampriformes
Heimo::  Incertae sedis
Suku::  †Bathysoma  Davis, 1890
Laji::  lutkeni
Kaksiosainen nimi
 † Bathysoma lutkeni  Davis, 1890 
Infobox OKNimi-testi OK: 
Bathysoma lutkeni on sukupuuttoon kuollut kiiltolahnakaloihin kuuluva kalalaji varhaisen paleoseenin dania-vaiheelta eteläisestä Ruotsista.
Aiheesta muualla

Lampridiformes Mikko's Phylogeny Archive
Autonomismi

Autonomismi (kreik. auto, itse tai oma + nomos, laki + -ismi) voi tarkoittaa seuraavia asioita:
Autonomismi, tietoteoreettinen lähestymistapa, jonka mukaan tietoteoria edeltää todellisuuden luonnetta koskevaa tutkimusta.
Autonominen marxismi, marxismin suuntaus, joka on korostanut työväenluokan itsehallintoa (autonomia).
Juutalainen autonomismi, ei-sionistinen liike, joka pyrki kehittämään juutalaista kulttuuri-identiteettiä diasporan aikana.
Mikä tahansa paikallinen separatistinen liike, joka tavoittelee paikallista itsehallintoa tai itsenäisyyttä.
Bann

| Bann |
| --- | --- |
 Bann Colerainessa
Alkulähde:  Mournevuoret
Laskupaikka:  Irlanninmeri
Maat:  Pohjois-Irlanti
Pituus:  129 km
Bann (iiriksi An Bhanna, ulsterinskotiksi Bann Wattèr) on pisin joki Pohjois-Irlannissa kokonaispituudella 129 km. Joki virtaa provinssin kaakkoisosasta luoteisrannikolle pysähtyen matkalla valtavaan Lough Neaghiin.
Joki on ollut merkittävässä asemassa Pohjois-Irlannin teollistumisessa, erityisesti koskien puuteollisuutta. Nykyään lohi-ja ankeriaskalastamot ovat joen taloudellisesti tärkeimmät laitokset. Jokea käytetään usein itäisen ja läntisen Pohjois-Irlannin rajana ja se kantaa nimeä "Bann Divine" (Jumalainen Bann). Kaupungit, piirit ja liiketoiminta Bannin länsipuolella nähdään usein köyhempänä kuin sen itäpuolella. Ennen se nähtiin myös poliittisena ja uskonnollisena rajana, katolisten ja nationalistien asuessa enemmän lännessä ja protestanttien sekä unionistien enemmän idässä.
Ylempi Bann

Ylempi Bann saa alkunsa Mournen vuoristosta Downin kreivikunnasta ja virtaa Lough Neaghiin Banngootin edustalla Armaghin kreivikunnassa. Pätkä on yksi suosituimmista kalastusalueista Euroopassa. Portadownin lähellä se yhtyy Newry Canaliin, joka ennen mahdollisti pääsyn Irlanninmeren eteläosiin.
Alempi Bann

Alempi Bann virtaa virtaa Lough Neaghista Toomen kohdalta ja virtaa sieltä Atlanttiin johon se yhtyy Portstewartissa. Joki on kanalisoitu vesitie viiden sulun kera 51 kilometrin matkalla. Joki on suosittu vesiurheilujen sekä kalastuksen parissa jonka mahdollistaa vähäinen kauppaliikenne. Se myötäilee pääosin Antrimin ja Londonderryn kreivikuntien rajaa. Sen ainoa kaupallinen satama on Coleraine. Laivat Londonderryn ja Belfastin satamasta siirtävät hiiltä ja romumetallia sitä pitkin.
Aiheesta muualla

Kuvia tai muita tiedostoja aiheesta Bann Wikimedia Commonsissa
Discover Northern Ireland - Ylempi Bann
Discover Northern Ireland - Alempi Bann
Waterways Ireland (Arkistoitu – Internet Archive) - Alempi Bann
Azerbaidžanin Grand Prix 2022

|  Azerbaidžanin Grand Prix 2022  |
| --- | --- |
 8. osakilpailu 22 osakilpailusta kaudella 2022. 

Päivämäärä:  12. kesäkuuta 2022
Rata:  Bakun katurata
Sijainti:  Baku, Azerbaidžan
Ratatyyppi:  Katurata
Radan pituus:  6,003 km
Kilpailun pituus:  51 kierrosta, 306,049 km
Sää:   Aurinkoinen
Paalupaikka
Kuljettaja:   Charles Leclerc   (Ferrari)
Paaluaika:  1.41,359
Palkintokoroke
Voittaja:   Max Verstappen   (Red Bull Racing)
Toinen:   Sergio Pérez   (Red Bull Racing)
Kolmas:   George Russell   (Mercedes)
Nopein kierros
Kuljettaja:   Sergio Pérez   (Red Bull Racing)
Kierrosaika:  1.46,046 (kierroksella 36)
Azerbaidžanin Grand Prix 2022 (virallisesti Formula 1 Azerbaijan Grand Prix 2022) oli Formula 1 -kauden 2022 kahdeksas osakilpailu, joka ajettiin 12. kesäkuuta Bakun katuradalla Azerbaidžanissa.
Vapaat harjoitukset

Ensimmäisissä vapaissa harjoituksissa monella kärkitallin kuljettajalla oli vaikeuksia auton pyörreilmiön vuoksi, mikä vaikutti suorilla ajamiseen ja aiheutti auton pomppimista. Lisäksi rata oli erittäin ruuhkainen monen kuljettajan ajaessa samanaikaisesti nopeinta aikakierrostaan. Harjoitusten aikana nähtiin myös teknisiä vikoja, kun Williamsin Nicholas Latifi joutui keskeyttämään ajamisensa tekniseen vikaan seitsemän ajokierroksen jälkeen, ja Haasin Mick Schumacher puolestaan joutui keskeyttämään vedenpaineen aiheuttamaan hydrauliikkaongelmaan. Ensimmäisten vapaiden harjoitusten nopein oli Red Bullin Sergio Pérez, toinen Ferrarin Charles Leclerc ja kolmas Red Bullin Max Verstappen.
Toisissa vapaissa harjoituksissa tallit keskittyivät testaamaan eri rengasseoksia löytääkseen radalle sopivimman vaihtoehdon. Pérez aiheutti hetkeksi keltaiset liput radalle, kun hän teki ajovirheen mutkassa 15 omalla aikakierroksellaan, minkä seurauksena tallikaveri Verstappen ei voinut ajaa nopeinta aikakierrostaan. Verstappenilla oli harjoitusten aikana lisäksi teknisiä vaikeuksia DRS-siipensä kanssa ja hän joutui siksi viettämään osan harjoitusajastaan varikolla. Myös Williamsin Alexander Albonin autoa korjattiin varikolla, koska hän rikkoi autonsa etujousituksen osuttuaan ratavalliin. Leclerc oli toisten vapaiden harjoitusten nopein ennen Péreziä ja Verstappenia.
Kolmansien vapaiden harjoitusten alkua siirrettiin viidellätoista minuutilla, koska ratavalleja jouduttiin korjaamaan F2-kilpailun aiheuttamien vaurioiden vuoksi. Harjoitusten aikana Mercedeksellä oli vaikeuksia auton takaosan pidon kanssa, koska radan olosuhteet aiheuttivat pyörreilmiöitä auton ajettavuuteen. Pérez oli kolmansien vapaiden harjoitusten nopein, Leclerc toinen ja Verstappen kolmas. Verstappen yritti parantaa aikakierrostaan harjoituksen loppuvaiheessa, mutta hänen aikakierroksensa epäonnistui, koska radalla oli ruuhkaa.
Aika-ajot

Aika-ajojen ensimmäisen osion alkua jouduttiin siirtämään viidellätoista minuutilla, koska F2-kilpailun aiheuttamat vauriot ratavalleihin olivat siirtäneet kolmansien vapaiden harjoitusten alkamisajankohtaa myöhemmäksi. Ensimmäisen osion viimeisten minuuttien lähestyessä Aston Martinin Lance Stroll aiheutti punaiset liput radalle, kun hän ensin hajotti takasiipensä ratavalliin ja kierrosta myöhemmin hän kolaroi ratavalliin. Tallin suorittaman tarkastuksen perusteella Strollin kolarin aiheutti autossa esiintynyt moottorivika. Punaisten lippujen poistuessa radalla oli ruuhkaa, mistä Albon kärsi merkittävästi, kun Alpinen Fernando Alonso ajoi hitaasti edessä ja esteli Albonia omalla aikakierroksellaan.
Aika-ajojen toisessa osiossa Red Bull ja Ferrari ajoivat nopeimpia aikakierroksiansa, mutta Mercedeksen kuljettajilla sen sijaan oli vaikeuksia päästä kymmenen nopeimman kuljettajan joukkoon. Seitsemän minuuttia ennen osion päättymistä Aston Martinin Sebastian Vettel kolaroi ratavalliin ja rikkoi etusiipensä, minkä vuoksi radalla heilutettiin hetken aikaa keltaisia lippuja. McLarenin Lando Norris yritti parantaa aikaansa viimeisillä aikakierroksilla, mutta hän karsiutui hänen edessään hitaasti ajaneen Mercedeksen Lewis Hamiltonin vuoksi. Tuomaristo tutki Hamiltonin ajamista aika-ajojen jälkeen, mutta hän ei saanut tilanteesta rangaistusta.
Aika-ajojen kolmannessa osiossa paalupaikkataistelu käytiin Ferrarin ja Red Bullin välillä. Ferrarin Carlos Sainz aloitti ajamalla nopeimpia kierrosaikoja, kunnes hän teki merkittävän ajovirheen viimeisillä aikakierroksillaan ja hän putosi lopulta lopputuloksissa neljänneksi. Pérez yritti ajaa nopeimman kierrosaikansa osion lopussa, mutta hänen autossaan havaittiin moottorivika, minkä vuoksi hän joutui palaamaan korjaustöiden ajaksi takaisin varikolle. Leclerc ajoi paalupaikalle, Pérez oli toinen ja Verstappen kolmas.
Kilpailu

Kilpailun lähdössä Pérez ohitti paalupaikalta lähteneen Leclercin ensimmäisessä mutkassa, ja samaan aikaan Vettel puolestaan nousi kahdeksanneksi ohitettuaan AlphaTaurin Yūki Tsunodan. Tuomaristo puolestaan antoi Latifille kymmenen sekunnin aikarangaistuksen, koska hänen mekaanikkonsa työskenteli auton luona vielä poistumisaikamerkin antamisen jälkeen. Ferrarin vaikeudet alkoivat yhdeksännen kierroksen alkaessa, kun Sainz keskeytti kilpailunsa hydrauliikkavikaan ja radalla otettiin käyttöön tämän seurauksena virtuaalinen turva-auto.
Turva-autotilanteen poistuessa ja muiden kuljettajien tehdessä varikkokäyntinsä Leclerc nousi kilpailun johtoon, jolloin molemmat Red Bullin kuljettajat jäivät hänen taakseen. Verstappen ohitti Pérezin kierroksella 15, koska talli määräsi hänet päästämään Verstappenin ohitseen, jotta nopeammin ajanut Verstappen voisi taistella voitosta Leclerciä vastaan. Tilanne helpottui Red Bullin osalta, kun Leclerc joutui keskeyttämään kilpailunsa kärkipaikalta moottorivian vuoksi kierroksella 20.
Ferrarin voimayksikön teknisen vian vuoksi kilpailun keskeyttivät myös Alfa Romeon Zhou Guanyu ja Haasin Kevin Magnussen, joista Magnussenin keskeytys aiheutti radalle toisen virtuaalisen turva-autotilanteen. Keskijoukon osalta Tsunoda yritti taistella pistesijoituksista kärkijoukon takana, mutta Hamiltonin ohituksen ja takasiipiongelman vuoksi hän ajoi varikolle, missä mekaanikot korjasivat takasiiven teipillä ja hän putosi pistesijoitusten ulkopuolelle. Tallikaveri Pierre Gasly puolestaan yritti puolustautua Hamiltonia vastaan kierrosten 43 ja 45 aikana, mutta Hamiltonin tekemän ohituksen myötä hän putosi viidenneksi.
Kilpailun voittoon ajoi Verstappen ennen tallikaveriaan Péreziä ja Mercedeksen George Russellia. Hamilton sijoittui neljänneksi, vaikka hän kärsi kilpailun aikana selkäkivuista, mitkä johtuivat pyörreilmiön aiheuttamasta auton pomppimisesta.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 16 |  Charles Leclerc | Ferrari | 1.42,865 | 1.42,046 | 1.41,359 | 1 |
| 2 | 11 |  Sergio Pérez | Red Bull Racing-RBPT | 1.42,733 | 1.41,955 | 1.41,641 | 2 |
| 3 | 1 |  Max Verstappen | Red Bull Racing-RBPT | 1.42,722 | 1.42,227 | 1.41,706 | 3 |
| 4 | 55 |  Carlos Sainz | Ferrari | 1.42,957 | 1.42,088 | 1.41,814 | 4 |
| 5 | 63 |  George Russell | Mercedes | 1.43,754 | 1.43,281 | 1.42,712 | 5 |
| 6 | 10 |  Pierre Gasly | AlphaTauri-RBPT | 1.43,268 | 1.43,129 | 1.42,845 | 6 |
| 7 | 44 |  Lewis Hamilton | Mercedes | 1.43,939 | 1.43,182 | 1.42,924 | 7 |
| 8 | 22 |  Yuki Tsunoda | AlphaTauri-RBPT | 1.43,595 | 1.43,376 | 1.43,056 | 8 |
| 9 | 5 |  Sebastian Vettel | Aston Martin Aramco-Mercedes | 1.43,279 | 1.43,268 | 1.43,091 | 9 |
| 10 | 14 |  Fernando Alonso | Alpine-Renault | 1.44,083 | 1.43,360 | 1.43,173 | 10 |
| 11 | 4 |  Lando Norris | McLaren-Mercedes | 1.44,237 | 1.43,398 |  | 11 |
| 12 | 3 |  Daniel Ricciardo | McLaren-Mercedes | 1.44,437 | 1.43,574 |  | 12 |
| 13 | 31 |  Esteban Ocon | Alpine-Renault | 1.43,903 | 1.43,585 |  | 13 |
| 14 | 24 |  Zhou Guanyu | Alfa Romeo-Ferrari | 1.43,777 | 1.43,790 |  | 14 |
| 15 | 77 |  Valtteri Bottas | Alfa Romeo-Ferrari | 1.44,478 | 1.44,444 |  | 15 |
| 16 | 20 |  Kevin Magnussen | Haas-Ferrari | 1.44,643 |  |  | 16 |
| 17 | 23 |  Alexander Albon | Williams-Mercedes | 1.44,719 |  |  | 17 |
| 18 | 6 |  Nicholas Latifi | Williams-Mercedes | 1.45,367 |  |  | 18 |
| 19 | 18 |  Lance Stroll | Aston Martin Aramco-Mercedes | 1.45,371 |  |  | 19 |
| 20 | 47 |  Mick Schumacher | Haas-Ferrari | 1.45,775 |  |  | 20 |
107 % aika: 1.49,912
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 51 | 1:34.05,941 | 3 | 25 |
| 2. | 11 |  Sergio Pérez | Red Bull Racing-RBPT | 51 | +20,823 | 2 | 18+1 |
| 3. | 63 |  George Russell | Mercedes | 51 | +45,995 | 5 | 15 |
| 4. | 44 |  Lewis Hamilton | Mercedes | 51 | +1.11,679 | 7 | 12 |
| 5. | 10 |  Pierre Gasly | AlphaTauri-RBPT | 51 | +1.17,299 | 6 | 10 |
| 6. | 5 |  Sebastian Vettel | Aston Martin Aramco-Mercedes | 51 | +1.24,099 | 9 | 8 |
| 7. | 14 |  Fernando Alonso | Alpine-Renault | 51 | +1.28,596 | 10 | 6 |
| 8. | 3 |  Daniel Ricciardo | McLaren-Mercedes | 51 | +1.32,207 | 12 | 4 |
| 9. | 4 |  Lando Norris | McLaren-Mercedes | 51 | +1.32,556 | 11 | 2 |
| 10. | 31 |  Esteban Ocon | Alpine-Renault | 51 | +1.48,184 | 13 | 1 |
| 11. | 77 |  Valtteri Bottas | Alfa Romeo-Ferrari | 50 | +1 kierros | 15 |  |
| 12. | 23 |  Alexander Albon | Williams-Mercedes | 50 | +1 kierros | 17 |  |
| 13. | 22 |  Yuki Tsunoda | AlphaTauri-RBPT | 50 | +1 kierros | 8 |  |
| 14. | 47 |  Mick Schumacher | Haas-Ferrari | 50 | +1 kierros | 20 |  |
| 15. | 6 |  Nicholas Latifi | Williams-Mercedes | 50 | +1 kierros | 18 |  |
| 16. | 18 |  Lance Stroll | Aston Martin Aramco-Mercedes | 46 | Tärinä | 18 |  |
| Kesk. | 20 |  Kevin Magnussen | Haas-Ferrari | 31 | Voimayksikkö | 16 |  |
| Kesk. | 24 |  Zhou Guanyu | Alfa Romeo-Ferrari | 23 | Hydrauliikka | 14 |  |
| Kesk. | 16 |  Charles Leclerc | Ferrari | 21 | Voimayksikkö | 1 |  |
| Kesk. | 55 |  Carlos Sainz | Ferrari | 8 | Hydrauliikka | 4 |  |
Nopein kierros:  Sergio Pérez (Red Bull Racing-RBPT) 1.46,046 (kierroksella 36).
Lähteet:
Muuta

Kilpailuviikonlopun aikana kuljettajien yhdistys (engl. Grand Prix Drivers’ Association (GPDA)) ja FIA keskustelivat mahdollisuudesta poistaa autoista pitkillä nopeilla suorilla muodostuvaa pyörreilmiötä, koska kuljettajat saivat muun muassa selkäkipuja kyseisestä ilmiöstä.
Kilpailuviikonlopun aikana huolenaiheeksi nousivat varikkosuorilla esiintyneet ruuhkatilanteet, kun Haasin kuljettajat ajoivat varikkosuoralla omaa vuoroansa odottavien kuljettajien väliin ja aiheuttivat näin vaaratilanteita muille kuljettajille.
FIA tarkensi kilpailuviikonlopun aikana varikkosuoran ratarajoja vähentääkseen riskejä varikolle ajavien kuljettajien osalta.
Bathytropa

| Bathytropa> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Siirat Isopoda
Heimo::  Bathytropidae
Suku::  Bathytropa  Budde-Lund, 1885
Infobox OKNimi-testi OK: 
Bathytropa on  Bathytropidae-heimoon kuuluva kuoriäyriäisten – täsmällisemmin siirojen – suku. Siihen kuuluu kymmenen lajia.
Lajit

Bathytropa colasi
Bathytropa dollfusi
Bathytropa graevei
Bathytropa granulata
Bathytropa meinerti
Bathytropa patanei
Bathytropa rifensis
Bathytropa ruffoi
Bathytropa schembrii
Bathytropa tuberculata
Batis Lampsakoslainen

Batis Lampsakoslainen (200-luvun alku eaa.) oli antiikin kreikkalainen epikurolaiseen koulukuntaan kuulunut filosofi. Hän oli Epikuroksen oppilas, Metrodoroksen sisar ja Idomeneuksen vaimo.
Kun Idemeneuksen ja Batiksen poika kuoli, Metrodoros kirjoitti sisarelleen lohdutuskirjeen, jonka Seneca mainitsee. Siinä tämä toteaa: ”kaikki kuolevaisten hyvä on kuolevaista” ja ”tietynlainen mielihyvä on sukua surulle, ja sitä tulisi tavoitella sellaisina hetkinä kuin tämä”. Epikuros puolestaan kirjoitti kirjeen Batikselle Metrodoroksen kuoltua vuonna 277 eaa.
Papyrusten huvilasta Herculaneumista löydettyjen papyrukselle kirjoitettujen kirjeiden joukossa saattaa olla joitakin Batiksen kirjoittamia kirjeitä.
Käännös suomeksi
Batis

Batis voi tarkoittaa seuraavia:
Batis eli töpösiepot, varpuslintujen suku
Batis, Bataceae-heimoon kuuluva kasvisuku
Batis (300-luku eaa.), persialainen komentaja, joka osallistui Gazan piiritykseen
Batis Lampsakoslainen (200-luvun alku eaa.), antiikin kreikkalainen epikurolainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Batis”, voi hakea sivunnimihaulla, laajalla sivunnimihaulla tai tekstihaulla.
Berjozovka

Berjozovka voi tarkoittaa seuraavia asioita:
Berjozovka, Berjozovkan piirin keskuskylä Permin aluepiirissä Venäjällä
Berjozovka, Kontupohjan kaupunkiin kuuluva taajama Karjalan tasavallassa Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Berjozovka”, voi hakea sivunnimihaulla, laajalla sivunnimihaulla tai tekstihaulla.
Luettelo Donkey Kong -pelisarjan hahmoista

Tämä on luettelo Donkey Kong -pelisarjassa esiintyvistä hahmoista.
Hyvät hahmot

Donkey Kong, lihaksikas gorilla. Pelisarjan päähahmo.
Diddy Kong, pieni apina. Donkeyn paras ystävä.
Cranky Kong, Donkey Kongin isoisä. Alkuperäinen Donkey Kong. Antaa hahmoille hyviä neuvoja.
Funky Kong, Donkeyn hyvä ystävä, joka harrastaa surffailua ja pyörittää lentopalvelua.
Candy Kong, Donkeyn tyttöystävä.
Wrinkly Kong, Donkeyn isoäiti.
Dixie Kong, Diddy Kongin tyttöystävä, jonka tunnistaa hyvin hänen suuresta letistään.
Kiddy Kong, Dixien serkku. Esiintyy pelissä Donkey Kong Country 3: Dixie Kong’s Double Trouble!.
Tiny Kong, Dixien pikkusisko, joka käyttää samankaltaista hiustyyliä.
Lanky Kong, oranki, jolla on kyky venyttää käsiään.
Chunky Kong, Kiddy Kongin lihaksikas, mutta pelokas isoveli.
Rambi, voimakas sarvikuono.
Enguarde, sininen miekkakala.
Squawks, vihreä papukaija, joka osaa sylkeä pähkinöitä.
Kelmit

Kuningas K. Rool, Donkey Kongin arkkivihollinen ja Kremling-vihollisten kuningas. Hänen tavoitteensa on varastaa Kongien kultaiset banaanit. Pelisarjan päävastus.
Kritter, yleisiä vihollisia. Heidän värinsä vaihtelee paljon.
Klump, Kremling-vihollisten kenraali.
Krusha, lihaksikas, mutta vähäjärkinen kätyri.
Klap Trap, pieni, mutta terävähampainen krokotiili.
Krunch, viholliset, jotka muistuttavat krittereitä.
Muut Kremling-krokotiilit.
Zinger, suuria ampiaisia. Yleisiä vihollisia.
Gnawty, majavia, myös yleisiä vihollisia. Niidenkin värit vaihtelevat paljon.
Flitter, iso sininen sudenkorento.
Neek, harmaa rotta. Neekin pahempi muoto on nimeltään Sneek.
Necky, korppikotka.
Luettelo Aasian GP2 -kuljettajista

Tämä on luettelo Aasian GP2 -kuljettajista, jotka ovat osallistuneet vähintään yhteen Aasian GP2 -starttiin.
A

| Nimi | Kaudet | Mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Pisteet |
| --- | --- | --- | --- | --- | --- | --- | --- | --- |
|  Mihail Aljošin | 2011 | 0 | 4 | 0 | 0 | 0 | 0 | 0 |
|  Hamad Al Fardan | 2008–09 | 0 | 12 (11) | 0 | 0 | 0 | 0 | 2 |
|  Vladimir Arabadzhiev | 2009–10 | 0 | 8 | 0 | 0 | 0 | 0 | 0 |
B

| Nimi | Kaudet | Mestaruudet | Kilpailut (Lähdöt) | Paalu- paikat | Voitot | Palkinto- sijat | Nopeimmat kierrokset | Pisteet |
| --- | --- | --- | --- | --- | --- | --- | --- | --- |
|  Christian Bakkerud | 2008 | 0 | 10 | 0 | 0 | 0 | 0 | 0 |
|  Earl Bamber | 2008–09 | 0 | 6 (5) | 0 | 0 | 1 | 0 | 8 |
|  Nathanaël Berthon | 2011 | 0 | 4 | 0 | 0 | 0 | 0 | 0 |
|  Jules Bianchi | 2009–10–2011 | 0 | 10 | 1 | 1 | 3 | 2 | 26 |
|  Sam Bird | 2009–10–2011 | 0 | 12 | 0 | 0 | 1 | 1 | 14 |
|  Marco Bonanomi | 2008–2008–09 | 0 | 18 | 0 | 1 | 1 | 0 | 9 |
|  Will Bratt | 2009–10 | 0 | 8 | 0 | 0 | 0 | 0 | 0 |
|  Sébastien Buemi | 2008 | 0 | 10 | 0 | 1 | 5 | 1 | 37 |
|  Yelmer Buurman | 2008–2009–10 | 0 | 18 (16) | 0 | 0 | 1 | 0 | 17 |
Käännös suomeksi
Basilica di Santa Croce

Basilica di Santa Croce,
Basilica di Santa Croce (Pyhän ristin basilika) on Firenzen fransiskaanien pääkirkko ja katolisen kirkon kirkko.
Sisänäkymä.
Legendan mukaan Santa Crocen perusti itse Franciscus Assisilainen. Nykyisen kirkon rakentaminen aloitettiin kuitenkin luultavasti 1294 ja sen maksoivat kaupungin rikkaimmat suvut. Paavi Eugenius IV vihki sen 1442.
Kirkko on suuri. Sen huomattavia ominaisuuksia ovat kuusitoista kappelia, joista monet on koristeltu Giotton ja hänen oppilaidensa freskoilla, sekä kuolinmuistomerkit. 1560 sisustan uudisti Giorgio Vasari vahingoittaen kirkon koristuksia. Uusgoottilainen Nicolò Matasnin käsialaa oleva fasadi on vuosilta 1857–1863. Irrallinen kellotorni rakennettiin 1842.
Noviisien kappelin on suunnitellut  Michelangelo Buonarroti Cosimo de’ Medicin tilauksesta. Se valmistui noin 1445.
Vuoden 1966 tulva vahingoitti kirkon sisätiloja. Silloinen vedenkorkeus on merkitty pylväisiin.